မြန်မာ PSEA ကွန်ယက် -အဖွဲ့ဝင်အသစ်များအတွက် နိဒါန်းမိတ်ဆက်

**မြန်မာ PSEA ကွန်ယက်မှ ကြိုဆိုလိုက်ပါသည်! မြန်မာနိုင်ငံ၏ လူသားချင်းစာနာမှုဆိုင်ရာ အရေးပေါ်အခြေအနေများ၊ ဖွံ့ဖြိုးရေး နှင့်/သို့မဟုတ် ငြိမ်းချမ်းရေး အခင်းအကျင်းများတွင် လုပ်ကိုင်နေသည့် အဖွဲ့အစည်းများကို အဖွဲ့ဝင်အဖြစ် ဤကွန်ယက်မှ လက်ခံပါသည်။ အဖွဲ့ဝင်အသစ်များသည် မည်သည့်အချိန်တွင်မဆို ပါဝင်တက်ရောက်နိုင်သည်။ ယခုစာတမ်းတွင် အဖွဲ့ဝင်အသစ်များအတွက် PSEA ကွန်ယက် မည်ကဲ့သို့ လည်ပတ်ပြီး အရင်းအမြစ်များကို မည်ကဲ့သို့ လက်လှမ်းမီနိုင်သည်ကို နားလည်စေရန် ရည်ရွယ်ပြီး သတင်းအချက်အလက်များ ဖော်ပြထားသည်။ မေးခွန်းမေးစရာ ရှိပါက PSEA ဗဟိုသို့ mmrpsea@unfpa.org အီးမေးလ်ပို့ မေးမြန်းနိုင်ပါသည်။**

**၁။ PSEA ဆိုသည်မှာ အဘယ်နည်း?**

**PSEA ဆိုသည်မှာ လိင်ပိုင်းဆိုင်ရာ အမြတ်ထုတ်ခြင်း နှင့် အကြမ်းဖက်မှုမှ အကာအကွယ်ပေးခြင်းကို ဆိုလိုပါသည်။ ၎င်း၏ အဓိပ္ပါယ်ဖွင့်ဆိုချက်သည် လိင်ပိုင်းဆိုင်ရာ အမြတ်ထုတ်ခြင်း နှင့် အကြမ်းဖက်မှုမှ အကာအကွယ်ပေးခြင်းဆိုင်ရာ အထူးဆောင်ရွက်ချက်များအတွက် [ကမ္ဘာ့ကုသသမဂ္ဂ အထွေထွေအတွင်းရေးမှူးမှ ထုတ်ပြန်ကြေငြာသည့် သတင်းတိုမှ](https://undocs.org/ST/SGB/2003/13) အခြေခံထားသည်။ ၎င်းသည် လူသားချင်းစာနာမှုဆိုင်ရာ အရေးပေါ်အခြေအနေများ၊ ဖွံ့ဖြိုးရေး သို့မဟုတ် ငြိမ်းချမ်းရေး တည်ဆောက်ခြင်း လုပ်ကိုင်နေသည့် ဝန်ထမ်းများမှ အကျိုးခံစားခွင့်ရှိသူ သို့မဟုတ် ရပ်ရွာလူထုထဲမှ တစ်ဦးဦးအား ကျူးလွန်သော အင်အား/ပါဝါ အလွဲသုံးခြင်းပါဝင်သောကြောင့် လုပ်ငန်းခွင် လိင်ပိုင်းဆိုင်ရာ ထိပါးနှောင့်ယှက်မှု နှင့် မတူပေ။ PSEA ကွန်ယက်၏ အဓိက ဦးစာေးပးသည့်အရာမှာ PSEA ဖြစ်သော်လည်း လိင်ပိုင်းဆိုင်ရာ ထိပါးနှောင့်ယှက်မှုအတွက်ပါ အရင်းအမြစ်များ ပါဝင်ပါသည်။**

**Safeguarding ဟု ဆိုရာတွင် အရွယ်ရောက်ပြီးသော ထိခိုက်လွယ်သူများ နှင့် ကလေးသူငယ်များအား အကာအကွယ်ပေးခြင်းအပြင် PSEA လည်း ပါဝင်သည်။ ၎င်း၏ အဓိပ္ပါယ်ဖွင့်ဆိုချက်ကို** [**Bond website**](https://www.bond.org.uk/resources-support/uk-ngo-safeguarding-definitions-and-reporting-mechanisms#Safeguarding) **တွင် တွေ့နိုင်ပြီး ၎င်းသည် ထိပါးနှောင့်ယှက်မှုနှင့် လစ်လျူရှုခြင်းတို့ပါဝင်သောကြောင့် ပိုမိုအဓိပ္ပါယ်ကျယ်ပြန့်သော အသုံးအနှုန်း ဖြစ်သည်။ မိမိအဖွဲ့အစည်းအနေဖြင့် မည်သည့် စကားလုံးအသုံးအနှုန်းကိုမဆို ရွေးချယ်နိုင်သော်လည်း PSEA ကွန်ယက်တွင် PSEA နှင့် safeguarding နှစ်ခုစလုံးအတွက် မူဝါဒများ အကောင်အထည်ဖော်ရာတွင် အသုံးပြုနိုင်သော အရင်းအမြစ်များ ပါဝင်သည်။**

**၂။ PSEA ကွန်ယက် ဆိုသည်မှာ အဘယ်နည်း?**

**PSEA ကွန်ယက် ဆိုသည်မှာ ကုလသမဂ္ဂ၊ နိုင်ငံတကာ အစိုးရမဟုတ်သော အဖွဲ့အစည်းများ၊ အစိုးရမဟုတ်သော အဖွဲ့အစည်းများ နှင့် အရပ်ဖက်အဖွဲ့အစည်းများမှ ကိုယ်စားလှယ်များဖြင့် ဖွဲ့စည်းထားသည့် နိုင်ငံတွင်းကွန်ယက်တစ်ခုဖြစ်ပြီး မြန်မာနိုင်ငံတွင်း PSEA နှင့် safeguarding ဆိုင်ရာ အကောင်အထည်ဖော်မှုများကို ဆွေးနွေးရန် နှင့် အရင်းအမြစ်များ မျှဝေရန် ၂-၃ လလျှင် တစ်ကြိမ် တွေ့ဆုံကြသည်။ အဓိက စာရွက်စာတမ်းများဖြစ်သည့် ကွန်ယက်၏ အလုပ်ဆိုင်ရာ သတ်မှတ်ချက်များ (TOR)၊ လုပ်ငန်းအစီအစဉ်၊ မဟာဗျူဟာ စသည်တို့မှာ** [**PSEA MIMU စာမျက်နှာ**](http://themimu.info/sector/protection-sexual-exploitation-abuse-psea) **(အောက်ပါအတိုင်း) ပေါ်တွင် ‘PSEA ကွန်ယက်ဆိုင်ရာ သတင်းအချက်အလက်များ’ခေါင်းစဉ်/tab အောက်တွင် ရယူနိုင်ပါသည်။**

**၃။ အီးမေးလ်ပို့သည့် စာရင်း**

**မိမိအဖွဲ့အစည်းအနေဖြင့် PSEA ကွန်ယက်၏ အီးမေးလ်ပို့သည့် စာရင်းတွင် မိမိနှစ်သက်သလို အရေအတွက်များများ ထည့်သွင်းနိုင်ပါသည်။ အီးမေးလ်ပို့သည့် စာရင်းအား [ဤနေရာတွင်](https://docs.google.com/spreadsheets/d/1qQg9eeK5luMBRTFMO-9U_hZAG7aIYvKlOZRxq_p-JUo/edit?usp=sharing) ရယူနိုင်ပါသည်။ မိမိအဖွဲ့အစည်းမှ ဝန်ထမ်းတစ်ဦးဦး အလုပ်ထွက်သွားပါက ဤ အီးမေးလ်ပို့သည့် စာရင်းမှ ပယ်ဖျက်ပေးပါ။ အချိန်တစ်ခုကြာသည်အထိ မည်သည့် အီးမေးလ်မှ မရပါက ကျေးဇူးပြု၍ ကျွနု်ပ်တို့အား အသိပေးပါ။ ကျွုနု်ပ်တို့ ပြန်လည်စစ်ဆေးပြီး အီးမေးလ်ပို့သည့် စာရင်းထဲ ပါမပါ ပြန်စစ်ပေးပါမည်။ လူသား အမှားများသည် ဖြစ်ပေါ်တတ်သောကြောင့် မရည်ရွယ်သော်လည်း တစ်စုံတစ်ယောက်သည် အီးမေးလ်မရဘဲ ကျန်ခဲ့ပါက ကျွနု်ပ်တို့ တောင်းပန်ပါသည်။**

**၄။ PSEA/Safeguarding အဓိကဆက်သွယ်ရမည့်သူများ စာရင်း**

**ယခု အီးမေးလ်ပို့သည့် စာရင်းသည် သီးသန့်ဖြစ်ပြီး အဖွဲ့ဝင်များကိုသာ ဖြန့်ဝေသွားမည်ဖြစ်ပြီး** [**ဤနေရာတွင်**](https://docs.google.com/spreadsheets/d/1C3lPeeM-QocwHQPLmGDB4UzYzfDJ-ayF0BZGZkemr_A/edit?usp=sharing) **လည်းကောင်း PSEA MIMU ဝက်ဘ်ဆိုဒ်တွင်လည်းကောင်း (အဖွဲ့ဝင်မှ login လုပ်ပြီး ဝင်ရောက်နိုင်ပါသည်) ရရှိနိုင်ပါသည်။ မိမိအဖွဲ့အစည်းတွင် PSEA/safeguarding ဆိုင်ရာ အဓိကဆက်သွယ်ရမည့်သူ တစ်ဦးကို အဓိက နှင့် အရန်တစ်ဦး ခန့်အပ်တာဝန်ပေးသွားရမည်။ SEA သို့မဟုတ် safeguarding ဆိုင်ရာ စွပ်စွဲတိုင်တန်းချက်များကို မိမိအဖွဲ့အစည်းထံသို့ လွှဲပြောင်းပေးနိုင်ရန် ယခုစာရင်းအား အချိန်နှင့်တပြေးညီ ပြုပြင်ထိန်းသိမ်းထားရန် လိုအပ်ပါသည်။ ဤကဲ့သို့ ခန့်အပ်ခံရရန် အဓိကဆက်သွယ်ရမည့်သူများသည် သက်ဆိုင်ရာ အလုပ်ဆိုင်ရာ သတ်မှတ်ချက်များ (TOR) အား ၎င်းတို့၏ အလုပ်တာဝန်ဖော်ပြချက် (JD)ထဲသို့ ထည့်သွင်းခြင်း အပါအဝင် အနိမ့်ဆုံးလိုအပ်ချက်များကို ပြည့်မီရမည်။**

**၅။ PSEA MIMU စာမျက်နှာ**

**PSEA ကွန်ယက်၏ အရင်းအမြစ် အားလုံးကို PSEA MIMU စာမျက်နှာ: http://themimu.info/sector/protection-sexual-exploitation-abuse-psea ပုံမှန်တိုးတက်မှုများ အမြဲသိနေစေရန် ယခုစာမျက်နှာအား bookmark လုပ်ပြီး မှတ်သားထားရန် အထူးတိုက်တွန်းလိုပါသည်။ အဓိက အချက် အချို့မှာ-**

**• PSEA ကွန်ယက်သို့ ဝင်ရောက်ရန် log-in.**

**အချို့သော စာရွက်စာတမ်းများသည် PSEA ကွန်ယက်အဖွဲ့ဝင်များမှသာ log-in ဝင်၍ လက်လှမ်းမီနိုင်ပါသည်။ log-in ဝင်ရောက်ရန် သတင်းအချက်အလက်များမှာ အောက်ပါအတိုင်း ဖြစ်ပါသည်။**

**• ကြေငြာမှုအသစ်များ - ဘယ်ဖက်ခြမ်းတွင် တွေ့နိုင်ပါသည်။ ယင်းတွင် စာရွက်စာတမ်း အသစ်များ သို့မဟုတ် အရင်းအမြစ်အသစ်များ လက်လှမ်းမီနိုင်စေရန် ထည့်သွင်းထားပါသည်။**

**• SEA တိုင်တန်းချက်များကို Online တင်သွင်းခြင်း ကို PSEA ကွန်ယက် ညှိုနှိုင်းရေးမှူးများထံ ဘယ်ဖက်ခြမ်းက လင့်ခ်ကနေ ပေးပို့နိုင်ပါသည်။ ယင်းသည် လျှို့ဝှက်ထိန်းသိမ်းရန်မလိုသည့် သတင်းအချက်အလက်များအတွက်သာ ဖြစ်ပြီး နှစ်ပတ်လည်အစီရင်ခံစာ အတွက်၊ PSEA ကွန်ယက်အား ခေတ်ရေစီးကြောင်းနှင့် ကျရောက်နိုင်သည့် အန္တရာယ်များအား အသိပေးရန်၊ ပိုမိုကောင်းမွန်သော စီမံကိန်းများရေးဆွဲရန် နှင့် ထို ကျရောက်နိုင်သည့် အန္တရာယ်များကို လျှော့ချနိုင်ရန် အသုံးပြုသွားမည် ဖြစ်ပါသည်**

**• အသုံးဝင်သော ဝက်ဘ်ဆိုဒ်များဖြစ်ပြီး ရှင်သန်ကျန်ရစ်သူများအတွက် ရရှိနိုင်သော ဝန်ဆောင်မှုများအား လွှဲပြောင်းညွှန်းဆိုနိုင်သည့် သတင်းအချက်အလက်များရှိသော GBV လုပ်ငန်းအဖွဲ့နှင့် စိတ်ကျန်းမာရေး နှင့် စိတ်လူမှုဆိုင်ရာ ထောက်ပံ့မှု လုပ်ငန်းအဖွဲ့စသည်တို့နှင့် ချိတ်ဆက်နိုင်သော လင့်ခ်များကို ဘယ်ဖက်အခြမ်းတွင် ပါဝင်ပါသည်။**

**• PSEA ကွန်ယက်ဆိုင်ရာ သတင်းအချက်အလက်များ ခေါင်းစဉ်/ tab အောက်တွင် PSEA မဟာဗျူဟာ၊ ကွန်ယက် အလုပ်ဆိုင်ရာ သတ်မှတ်ချက်များ (TOR) နှင့် ကွန်ယက် လုပ်ငန်းအစီအစဉ်များ စသည့် အဓိက စာရွက်စာတမ်းများ ပါဝင်ပါသည်။ ၎င်းတွင် အစည်းအဝေးမှတ်တမ်းများ နှင့် အစီရင်ခံသည့် မူဘောင်တို့လည်း ပါဝင်ပါသည်။**

**• PSEA ကွန်ယက် အရင်းအမြစ်များ နှင့် အသုံးပြုသည့်အရာများ (Tools) ခေါင်းစဉ်/tab အောက်တွင် မိမိအဖွဲ့အစည်းမှ ဒေါင်းလုတ်လုပ်နိုင်သည့် စာရွက်စာတမ်းများနှင့် PSEA/safeguarding မူဝါဒ အကောင်အထည်ဖော်ရန် ထိုစာရွက်စာတမ်းများကို ပြုပြင်အသုံးပြုနိုင်သည်များ ပါဝင်သည်။ ဆက်သွယ်ရေး/ပြန်ကြားရေး နှင့် သက်ဆိုင်သည့် အရာများလည်း အခမဲ့ ဒေါင်းလုတ်လုပ်နိုင်မည် ဖြစ်သည်။**

**• သင်တန်း ခြေရာခံမှတ်တမ်း (Training tracker) အစီအစဉ်ဆွဲထားသော သင်တန်းများအား သိသာအောင် ပြုလုပ်နိုင်သည့် အရာတစ်ခု ဖြစ်ပြီး သို့မှသာ အဖွဲ့ဝင်များပါ တက်ရောက်ပါဝင်နိုင်မည် ဖြစ်သည်။ PSEA ဆိုင်ရာ သင်တန်း ကြိုတင်စီစဉ်ထားပါက သင်တန်းခြေရာခံ မှတ်တမ်းတွင် ကျေးဇူးပြု၍ ဖြည့်ပေးပါ။**

**၆။ PSEA ဖေ့စ်ဘွတ် သီးသန့်အဖွဲ့**

**ဤအဖွဲ့သည် MIMU ဝက်ဘ်စာမျက်နှာနှင့် အကျွမ်းတဝင်မရှိသော အဖွဲ့အစည်းဝန်ထမ်းများအတွက် ရည်ရွယ်ထားပြီး လူမှုမီဒီယာများမှတစ်ဆင့် အရင်းအမြစ်များ ရယူလိုသူများ ဖြစ်သည်။ အကယ်၍ ထိုသို့ ပါဝင်လိုပါက mmrpsea@unfpa.org သို့ ဆက်သွယ်ပါ။**

**၇။ PSEA ကွန်ယက်အဖွဲ့ဝင်များ ဖြစ်ရန် အနိမ့်ဆုံး လိုအပ်ချက်များ**

**PSEA ကွန်ယက်၏ အဖွဲ့ဝင်တစ်ဦးအနေဖြင့် အောက်ပါအရာများ အသင့်ရှိနေရမည်ကို ကျွနု်ပ်တို့ တောင်းဆိုပါသည်။ အောက်ပါစာရင်းသည် PSEA ကာကွယ်ခြင်း နှင့် တုံ့ပြန်မှု အကောင်အထည်ဖော်ရန် အဖွဲ့အစည်းများ၏ ကတိကဝတ်ရှိမှုအတွက် လမ်းညွှန်ပေးရန်သာ ရည်ရွယ်ပါသည်။**

**i) PSEA/safeguarding ဆိုင်ရာ အဓိကဆက်သွယ်ရမည့်သူ ခန့်အပ်ထားခြင်း**

**ii) လုပ်ငန်းကျင့်ဝတ်များ (Code of Conduct) သို့မဟုတ် PSEA/safeguarding မူဝါဒ အသင့်ရှိနေခြင်း**

**iii) PSEA/safeguarding ဆိုင်ရာ အဓိကဆက်သွယ်ရမည့်သူ၏ အလုပ်ဆိုင်ရာ သတ်မှတ်ချက်များ (TOR) အား ၎င်းတို့၏ အလုပ်တာဝန်ဖော်ပြချက် (JD)ထဲသို့ ထည့်သွင်းခြင်း**

**iv) PSEA/safeguarding ဆိုင်ရာ အဖွဲ့အစည်းတွင်း ကျရောက်နိုင်သည့် အန္တရာယ်များကို ဆန်းစစ်ထားခြင်း နှင့်/သို့မဟုတ် PSEA/safeguarding ဆိုင်ရာ လုပ်ငန်းအစီအစဉ် အသင့်ရှိနေခြင်း**

**v) PSEA ဆိုင်ရာ အခြေခံ သဘောတရားများကို စေတနာ့ဝန်ထမ်းများအားလုံး နှင့် ရန်ပုံငွေတစ်ဆင့်လက်ခံဆောင်ရွက်နေသော မိတ်ဖက်အဖွဲ့အစည်းများ အပါအဝင် ဝန်ထမ်းအားလုံး သင်တန်းတတ်ထားရမည်။**

**vi) ရှင်သန်ကျန်ရစ်သူများအား ဝန်ဆောင်မှုများ ရရှိရန် မည်ကဲ့သို့ လွှဲပြောင်းရမည် အပါအဝင် မကျေနပ်ချက်တိုင်တန်းချက်များ ကိုင်တွယ်ဖြေရှင်း တုန့်ပြန်သည့် စနစ် အသင့်ရှိနေခြင်း**

**၈။ PSEA ကွန်ယက်အဖွဲ့ဝင်များ၏ လိုလားဖွယ်ရာ လိုအပ်ချက်များ ကွန်ယက်အဖွဲ့ဝင်များအားလုံးအနေဖြင့် အဖွဲ့ဝင်စတင်ဝင်ရောက်ချိန် သို့မဟုတ် အဖွဲ့ဝင်ဖြစ်ပြီး မကြာမီအချိန်အတွင်း အောက်ပါ လိုအပ်ချက်များ ဖြည့်ဆည်းပေးနိုင်ရမည်။**

**i) အဖွဲ့အစည်းအတွင်း PSEA/safeguarding မူဝါဒ အားကောင်းစေခြင်း/အကောင်အထည်ဖော်ခြင်းအတွက် အရင်းအမြစ်များ ခွဲဝေပေးခြင်း ( ဥပမာ- သင်တန်း၊ ပုံနှိပ်ထုတ်ဝေသည့် ပစ္စည်းများ(printing materials) ၊ ရပ်ရွာလူထု ပူးပေါင်းပါဝင်စေရန် ပြုလုပ်ခြင်း စသည်)**

**ii) လုပ်ငန်းအကောင်အထည်ဖော်သည့် ဒေသတွင်း ရရှိနိုင်သည့် ကျား၊မ အခြေပြု အကြမ်းဖက်ခြင်း (GBV)ဆိုင်ရာ ဝန်ဆောင်မှုများ၏ သတင်းအချက်အလက်များအား ပုံမှန် ပြုပြင်မွမ်းမံပြီး PSEA ဆိုင်ရာ အဓိကဆက်သွယ်ရမည့်သူများ နှင့် ဝန်ထမ်းများလက်လှမ်းမီစေရန် သို့မဟုတ် ပြုပြင်မွမ်းမံထားသည့် လွှဲပြောင်းညွှန်းဆိုနိုင်သည့် သတင်းအချက်အလက်များ လက်လှမ်းမီစေခြင်း**

**iii) ထိန်းသိမ်းထိမ်ချန်ရမည့် သတင်းအချက်အလက်များ မဟုတ်ပါက ပုံမှန်အစီရင်ခံခြင်း အပါအဝင် PSEA ကွန်ယက် အစီရင်ခံသည့် မူဘောင်တွင် ပါဝင်နိုင်ရန် အဖွဲ့အစည်း၏ အကြီးတန်းစီမံခန့်ခွဲမှုမှ အတည်ပြုထောက်ခံမှု သို့မဟုတ် ခွင့်ပြုချက်**

**iv) PSEA/safeguarding ဆိုင်ရာ အဖွဲ့အစည်းတွင်း ကျရောက်နိုင်သည့် အန္တရာယ်များကို ဆန်းစစ်ချက်(ဆိုလိုသည်မှာ အဖွဲ့အစည်းဆိုင်ရာ ဆန်းစစ်ချက်) ပုံမှန် ပြုလုပ်ထားပြီး MIMU ဆန်းစစ်ချက် ပလက်ဖောင်းတွင် ဖော်ပြပေးခြင်း**